TKN เศร้ากำไร Q2/60 ลด 26.71% แต่ยังปันผล 0.17 บ./หุ้น XD 28 ส.ค.นี้
TKN เศร้ากำไร Q2/60 ลด 26.71% มาที่ 135.34 ลบ. จากปีก่อนมีกำไร 184.65 ลบ. หลังต้นทุน-ค่าใช้จ่ายพุ่ง ขณะที่งวด 6 เดือนแรกมีกำไร 306.26 ลบ. ลดลง 11.30% จากปีก่อนมีกำไร 345.29 ลบ. แต่ยังปันผล 0.17 บ./หุ้น XD 28 ส.ค.นี้
16 ส.ค. 2560

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

โดยผลการดำเนินงานในช่วงดังกล่าวที่กำไรลดลง เนื่องจากบริษัทมีต้นทุนแรงงานและค่าใช้จ่ายอยู่ในระดับสูง และมีค่าใช้จ่ายเพิ่มขึ้น มีผลกระทบจากค่าเงินบาทที่แข็งค่าในช่วงปลายไตรมาส 2/2560 เนื่องจากบริษัทฯ ได้ทำสัญญาซื้อขายเงินตราล่วงหน้า (Forward Contract) เพื่อจ่ายค่าสาหร่ายไว้แล้วตั้งแต่ช่วงต้นปี
 
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 อัตราจ่ายเป็นเงินสด (บาทต่อหุ้น) 0.17 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 28 ส.ค.2560 ทั้งนี้ กำหนดจ่ายเงินปันผลในวันที่ 13 ก.ย.2560